Diari Oficial de la Generalitat Valenciana


Sumari del DOGV 4042, del 13-07-2001 (2001/6930)

ORDRE de 2 de juliol de 2001, de la Conselleria d'Agricultura, Pesca i Alimentació, per la qual es modifica la de 22 de desembre de 1998 (DOGV núm. 3.043, de 30.12.1998), per la qual es regulen subvencions a la subscripció d'assegurances agràries compreses en els plans anuals d'assegurances agràries combinades.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4042

Data del DOGV
:   13-07-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/6930


Data del document
:   02-07-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'agricultura
    * segur agrícola
    * ajuda pública

ORDRE de 2 de juliol de 2001, de la Conselleria d'Agricultura, Pesca i Alimentació, per la qual es modifica la de 22 de desembre de 1998 (DOGV núm. 3.043, de 30.12.1998), per la qual es regulen subvencions a la subscripció d'assegurances agràries compreses en els plans anuals d'assegurances agràries combinades. [2001/S6930]
  
L'Ordre de 22 de desembre de 1998, de la Conselleria d'Agricultura, Pesca i Alimentació, regula les ajudes a la subscripció d'assegurances agràries, per a explotacions de la Comunitat Valenciana, compreses dins dels plans d'assegurances agràries combinades aprovats per mitjà d'acord del Consell de Ministres i l'aplicació dels quals s'encomana a l'Entitat Estatal d'Assegurances Agràries (Enesa).
  
El Ministeri d'Agricultura, Pesca i Alimentació ha establit l'assegurança d'encefalopatia espongiforme bovina i l'assegurança per a la cobertura de despeses derivades de la destrucció de les restes d'animals que moren en l'explotació, mitjançant les ordres de 22 de juny de 2001 (BOE núm. 155 de 29.06.2001 i BOE núm. 154 de 28.06.2001 respectivament), amb la finalitat que els explotadors de bestiar boví puguen disposar de la cobertura adequada enfront d'aquestes contingències per mitjà de la contractació d'aquestes assegurances.
  
La Conselleria considera de gran interés per al sector de bestiar boví de la Comunitat Valenciana, el foment de la contractació d'aquestes noves línies d'assegurances mitjançant la participació en el cost de les primes que han de satisfer els ramaders que contracten aquestes assegurances, complementant la subvenció concedida per Enesa, de manera que la repercussió econòmica de la contractació resulte assumible pel sector. Amb aquesta finalitat és necessari ampliar els percentatges i límits de subvenció previstos en la precitada ordre de la Conselleria de 22 de desembre de 1998.
  
Per això, a proposta de la Direcció General de Producció Agrària i en ús de les atribucions conferides per l'article 35 de la Llei de Govern Valencià,
  
ORDENE
  
1. Es modifica l'Ordre de 22 de desembre de 1998, de la Conselleria d'Agricultura, Pesca i Alimentació, per la qual es regulen les subvencions d'assegurances agràries combinades (DOGV núm. 2.785, de 30 de desembre de 1998) en els termes següents:
  
- El punt 2 de l'article 4 queda redactat així:
  
«Per a les línies d'assegurança de bestiar boví i oví/cabrum compreses en els plans anuals vigents i la contractació de les quals es realitze dins del període de subscripció establit per la normativa reguladora de la línia, el percentatge de subvenció de la Conselleria serà un 50% de la subvenció atorgada per Enesa.
  
Per a les línies d'assegurances en bestiar boví d'encefalopatia espongiforme bovina i destrucció i retirada d'animals morts en l'explotació, la subvenció de la Conselleria fixada en el paràgraf anterior s'incrementarà en 10 punts.»
  
- L'article 6 queda redactat així:
  
«El conjunt de les subvencions concedides per Enesa i la Conselleria d'Agricultura, Pesca i Alimentació no podrà ultrapassar el 70% del cost net de l'assegurança, amb l'excepció de les línies d'assegurances d'encefalopatia espongiforme bovina i destrucció i retirada d'animals morts en l'explotació, per a les quals el límit anterior es fixa en el 80%. En el cas de sobrepassar el límit, l'excés de subvenció es descomptarà de l'aportació corresponent a la Conselleria.»
  
Disposició final
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 2 de juliol de 2001
  
La consellera d'Agricultura, Pesca i Alimentació